L 343/6 Jurnalul Oficial al Uniunii Europene 29.12.2010 REGULAMENTUL (UE) NR. 1258/2010 AL CONSILIULUI din 20 decembrie 2010 de stabilire, pentru anul de pescuit 2011, a preţurilor orientative și a prețurilor de producție la nivelul Uniunii pentru anumite produse pescăreşti în temeiul Regulamentului (CE) nr. 104/2000 CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 43 alineatul (3), având în vedere propunerea Comisiei Europene, întrucât: (1) În conformitate cu articolul 43 alineatul (3) din tratat, Consiliul, la propunerea Comisiei, adoptă măsuri de stabilire a prețurilor. Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescăreşti şi de acva- cultură (!) prevede obligația stabilirii prețurilor orientative şi a preţurilor de producţie la nivelul Uniunii pentru fiecare an de pescuit, pentru a determina nivelurile prețului pentru intervențiile pe piață pentru anumite produse pescăreşti. Consiliul are obligația de a stabili preţurile orientative pentru fiecare dintre produsele și grupele de produse enumerate în anexele I şi II la Regulamentul (CE) nr. 104/2000, precum și preţurile de producție la nivelul Uniunii pentru produsele enumerate în anexa III la respectivul regulament. Pe baza datelor disponibile în prezent cu privire la preţurile pentru produsele respective și a criteriilor menţionate la articolul 18 alineatul (2) din Regulamentul (CE) nr. 104/2000, este necesară majorarea, menținerea sau reducerea preţurilor orientative pentru anul de pescuit 2011, în funcţie de specie. (5)  Este necesar să se stabilească prețul de producție la nivelul Uniunii pentru unul dintre produsele enumerate în anexa III la Regulamentul (CE) nr. 104/2000 și să se calculeze prețurile de producție la nivelul Uniunii pentru celelalte produse cu ajutorul factorilor de conversie stabiliți prin Regulamentul (CE) nr. 802/2006 al Comisiei din 30 mai 2006 de stabilire a coeficienților de conversie aplicabili peştilor din genurile Thunnus şi Euthynnus (?). (6)  Pe baza criteriilor prevăzute la articolul 18 alineatul (2) prima şi a doua liniuţă şi la articolul 26 alineatul (1) din Regulamentul (CE) nr. 104/2000, preţul de producţie la nivelul Uniunii pentru anul de pescuit 2011 ar trebui ajustat, ADOPTĂ PREZENTUL REGULAMENT: Articolul 1 Pentru anul de pescuit de la 1 ianuarie până la 31 decembrie 2011, preţurile orientative prevăzute la articolul 18 alineatul (1) din Regulamentul (CE) nr. 104/2000 sunt cele specificate în anexa I la prezentul regulament. Articolul 2 Pentru anul de pescuit de la 1 ianuarie până la 31 decembrie 2011, preţurile de producție la nivelul Uniunii prevăzute la articolul 26 alineatul (1) din Regulamentul (CE) nr. 104/2000 sunt cele care figurează în anexa II la prezentul regulament. Articolul 3 Prezentul regulament intră în vigoare la 1 ianuarie 2011. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 decembrie 2010. () JO L 17, 21.1.2000, p. 22. Pentru Consiliu Președintele J. SCHAUVLIEGE () JOL 144, 31.5.2006, p. 15.